Source: http://www.bihon.ro/echipa-este-in-crestere/1343408
Timestamp: 2019-01-16 13:59:39+00:00

Document:
„Echipa este în creştere” - BIHON
„Echipa este în creştere”
la	14. octombrie 2013 17:31	 Reactualizat la:	 14. octombrie 2013 17:32
Vujadin Subotic a fost coşgeterul orădenilor, cu 17 puncte marcate	- © FOTO: OradeaBestPhoto
Baschetbaliştii de la CSM Oradea au învins Timba Timişoara cu scorul de 92-63.
CSM Oradea a acumulat cea de-a treia victorie consecutivă din actuala ediţie, dispunând fără probleme de Timba Timişoara, după un meci pe care l-a controlat cu autoritate. Partida în sine a fost fără istoric, echipa noastră reuşind o prestaţie solidă, în faţa unei echipe care nu i-a putut pune prea multe probleme.
Orădenii au făcut în repetate rânduri spectacol, reuşind acţiuni ofensive care au făcut şah mat echipa timişoreană. Oaspeţii au încercat să ţină ritmul cu gazdele, dar au fost compeşiţi de forţa ofensivă a echipei orădene. CSM Oradea a excelat şi la aruncările de la distanţă, izbutind nu mai puţin de 12 coşuri de trei puncte, capitol la care s-au evidenţiat Markovic şi Subotic. În sfertul patru, antrenorul Cristian Achim a retras titularii de pe teren, introducând rezervele. În ultimele minute, pentru CSM Oradea au jucat doar jucători autohtoni. De remarcat faptul că toţi componenţii echipei noastre au reuşit să înscrie, cu excepţia lui Hora, care a beneficiat însă cele mai puţine minute de joc.
Urmează SCM U Craiova
„M-am temut de Timba, aşa cum mă tem de fiecare adversar pe care-l întâlnim. Am ştiut că timişorenii au jucători foarte buni individual şi vin să joace fără nicio presiune. De altfel, în primele două sferturi au marcat bine, dar şi noi am înscris cu lejeritate. Am avut o atitudine bună, ne-am mişcat bine, echipa este în creştere de la meci la meci. Am avut atitudine şi toţi componenţii lotului au fost implicaţi în joc, fapt care mă mulţumeşte. Mă bucur că am reuşit să terminăm meciul cu cinci jucători români pe teren”, a declarat după meci antrenorul CSM Oradea, Cristian Achim. Tehnicianul orădean şi-a exprimat satisfacţia pentru cele trei victorii. „Am ajuns la cea de-a treia victorie în campionat şi ne-am calificat mai departe în Cupa României, ceea ce este foarte bine pentru momentul în care ne aflăm în acest început de sezon”, a conchis Cristian Achim.
Etapa viitoare, CSM Oradea va juca în deplasare cu SCM U Craiova. Partida va avea loc duminică, de la ora 20:00, fiind transmisă în direct de Digi Sport. JB – G.N.
CSM Oradea – Timba Timişoara 92-63 (29-19, 27-18, 21-13, 15-13)
CSM Oradea: Comagic 4, Ciordaş 5, Markovic 15 (5×3), Paşca 1, Popescu 6 (1), Hora, Dillon 11 (1), Subotic 17 (4), Nicoară 15 (1), Denison 6, Franklin 8, Ţîbîrnă 4. Antrenor: Cristian Achim
Timba: Păcurariu 2, Popa 3, Mihuţi 2, Bridgewaters 18 (1), Lawrence 9 (1), Delk 5 (1), Czmor 3 (1), Andrieş, Tasic 8 (2), Florveus 2, Pătru 4, Brown 7 (2). Antrenor: Bogdan Murărescu
Arbitri: Ciprian Stoica – Bodan Podar, Adrian Habor

References: CSM 

CSM 
 CSM 
 CSM 
 CSM 
 CSM 

CSM 

CSM